C 263/4
MT
Il-Ġurnal Uffiċjali tal-Unjoni Ewropea
26.7.2023
Bħala sħab naturali għal spazju tad-data, il-korpi tal-istatistika fil-livell nazzjonali u fil-livell tal-Unjoni għandhom rwol kruċjali, billi jagħmlu l-istatistika uffiċjali disponibbli mingħajr ħlas, jappoġġaw l-interoperabbiltà fi ħdan u fost l-oqsma tal-istatistika, u jiffaċilitaw l-użu mill-ġdid tad-data eżistenti għall-produzzjoni ta’ statistika uffiċjali innovattiva jew imtejba, possibbilment jappoġġaw il-ħtiġijiet ta’ rapportar regolatorju.
Offerta ta’ turiżmu aħjar, aktar personalizzata, u aktar sostenibbli, akkumpanjata minn miżuri ta’ politika ta’ appoġġ konsistenti fil-livell nazzjonali, reġjonali u lokali, hija essenzjali biex l-Ewropa tibqa’ l-aktar destinazzjoni turistika fid-dinja li jżuruha nies b’mod innovattiv u sostenibbli, u, kif spjegat hawn taħt f’aktar dettalji, l-ispazju tad-data dwar it-turiżmu jista’ jiffaċilita dan l-eżitu.
Id-data tista’ tgħin fl-identifikazzjoni, fil-kejl u fit-titjib tal-impatt tat-turiżmu fuq is-sostenibbiltà.
Eżempji jinkludu data dwar il-konsum tal-enerġija tal-lukandi, iċ-ċertifikati tal-enerġija rinnovabbli, il-konsum tal-ilma u l-ipproċessar tal-ilma mormi.
Jew, l-għodod tat-traċċabbiltà agroalimentari jistgħu jappoġġaw il-ktajjen tal-provvista lokali, u b’hekk inaqqsu l-impatt ambjentali tas-settur tar-restawr filwaqt li jappoġġaw it-turiżmu rurali.
Eżempju ieħor talbenefiċċji tal-kondiviżjoni tad-data fost l-oqsma u s-setturi huwa l-interoperabbiltà bejn l-ispazju Ewropew tad-data dwar it-turiżmu u l-ispazju Ewropew tad-data dwar is-saħħa.
Il-kondiviżjoni tad-data elettronika dwar is-saħħa tista’ tkun ta’ għajnuna kbira kemm għall-vjaġġatur kif ukoll għall-pajjiż ospitanti biex jippjanaw u jipproponu appoġġ adegwat għallkura tas-saħħa.
Bħala tali, il-benefiċċji pprovduti mill-kondiviżjoni mtejba tad-data jkollhom impatt fuq is-suq kollu, inklużi pjattaformi kbar li huma d-detenturi primarji tad-data ta’ data kummerċjali relatata mat-turiżmu.
1.2.
L-isfidi tal-kondiviżjoni ta’ informazzjoni relatata mat-turiżmu Is-settur tat-turiżmu qed jiffaċċja tliet sfidi speċifiċi rigward il-kondiviżjoni tad-data, li jeħtieġ li jiġu indirizzati millfaċilitaturi ewlenin tal-ispazju komuni Ewropew tad-data għat-turiżmu (ara l-paragrafu 2):
1.
Interoperabbiltà tad-data
It-tfassil, il-ġestjoni u l-offerta ta’ esperjenza tat-turiżmu, għal finijiet ta’ teħid ta’ deċiżjonijiet jew ta’ innovazzjoni, jeħtieġu varjetà ta’ data mhux personali.
Karatteristika distintiva tas-settur tat-turiżmu hija li kwalunkwe qasam tad-data jista’ potenzjalment ikun utli biex tiġi stabbilita esperjenza tat-turiżmu (jiġifieri l-mobbiltà, l-enerġija, l-ambjent, il-wirt kulturali, l-ippjanar urban, is-saħħa, eċċ.), għalkemm b’settijiet ewlenin ta’ data mhux personali jkunu ta’ interess partikolari għalloperaturi.
Konsultazzjonijiet estensivi mal-partijiet ikkonċernati mwettqa mill-Kummissjoni Ewropea bejn l-2021 u l-2023 identifikaw settijiet ta’ data partikolarment rilevanti għall-operaturi (skont il-każ tal-użu u l-iskop tal-ġbir tad-data): id-disponibbiltà u d-domanda għall-akkomodazzjoni; l-opportunitajiet u d-domanda għall-ivvjaġġar; l-impatt ambjentali u soċjali tat-turiżmu; u x-xejriet tal-offerta u tas-suq.
Għalhekk, l-isfida ewlenija hija li l-informazzjoni minn sorsi differenti tiġi kondiviża u mqabbla, filwaqt li jiġu evitati d-duplikazzjonijiet bl-aħjar mod possibbli, fi ħdan qafas ta’ interoperabbiltà li jiġi kondiviż ma’ data settorjali oħra.
Jekk ikun possibbli, jistgħu jiġu esplorati standards li diġà qed jintużaw u li huma mifruxa fost il-partijiet ikkonċernati (ara 2.3).
2.
Aċċess għad-data
L-ekosistema tat-turiżmu tal-UE ma tibbażax fuq pjattaforma komuni tas-suq: l-offerti huma mmudellati u kkategorizzati kemm mill-operaturi privati kif ukoll mill-awtoritajiet pubbliċi fil-livelli nazzjonali, reġjonali u lokali u b’hekk joħolqu xenarju divers, rikk u multilingwi, u l-prenotazzjonijiet huma ġestiti kemm permezz ta’ pjattaformi (kbar u żgħar) kif ukoll b’mod indipendenti mill-fornituri.
Filwaqt li l-ispazju komuni tad-data dwar it-turiżmu tal-UE ma jaġixxix bħala operatur tas-suq (jiġifieri mhux se jippermetti u lanqas jiċċentralizza l-prenotazzjonijiet), dan jista’ joffri lill-operaturi għodod ta’ tiftix għall-informazzjoni (ara 2.2).
3.
Forniment ta’ data minn partijiet ikkonċernati pubbliċi u privati
Id-data tista’ tkun miftuħa (bħal skedi, informazzjoni dwar it-traffiku u dwar it-temp, bħala eżempju, jew data estratta millweb browsing), iżda tista’ tkun ukoll privata, kummerċjali u sensittiva.
Sa fejn id-data personali tiġi kondiviża, il-partijiet ikkonċernati kollha jridu jikkonformaw mar-Regolament Ġenerali dwar il-Protezzjoni tad-Data (GDPR) (8).
Fir-rigward tad-data kummerċjali, li tinkludi l-biċċa l-kbira tal-informazzjoni relatata mal-prenotazzjonijiet, l-ivvjaġġar, it-tiftix fuq l-internet u l-pagamenti, din hija miżmuma minn għadd żgħir ta’ atturi kbar, li jeħtieġ li jiġu inklużi fid-diskussjoni dwar ir-regoli li jirregolaw l-aċċess għad-data fl-ispazju tad-data.
(8) Regulation (EU) 2016/679 of the European Parliament and of the Council of 27 April 2016 on the protection of natural persons with regard to the processing of personal data and on the free movement of such data, and repealing Directive 95/46/EC (General Data Protection Regulation) (ĠU L 119, 4.5.2016, p. 1).